Tutubia

Tutubia mihi bikoitzeko aerofonoa da, oboe erakoa. Dultzaina baten antzeko hodi koniko bat da, gaztainondo-azalezko zinta luze batez osatua. Goiko muturrean mihi bikoitzeko pita bat sartzen zaio. Pita ahoan sartu eta putz egiten da, bi mihiak dardararaziz, horrela soinua sortuz.

 Historia 
Nafarroako Araitz haranean sunprinuaren antzeko beste tresna bat erabiltzen zen, tutubi edo tronpeta izenekoa. Gaztainondo-azalarekin egiten zen , eta ez zuen zulorik. Beraz, nota bakarra ematen du. Zulorik ez edukitzean, tutubiak, sortutako soinu bibrazioak berdinak edo antzekoak dira, ondorioz nota bakarra jotzeko aukera ematen du.
thumb

Tutubiaren antzeko instrumentu bat da sunprinua. Tutubian, pita sortzeko modua da desberdintasun handiena. Tresna osatzen duen hodi konikoa esan bezala gaztainondo-makila luze batetik ateratako azalarekin egiten da, eta ahoan sartzen den zatia beste makilatxo batetik ateratako azal-zati batekin egiten da (txulubitan bezala). Zati txikia estutu egiten da, mihi bikoitza osatuz, eta hodi nagusiaren goialdean txertatzen da.

Bi instrumentuen arteko beste ezberdintasun garrantzitsu bat da sunprinua helduentzako tresna dela, eta tutubia haurrentzako soinu-jostailua dela. Sunprinua partiturekin irakurtzen da erritmo eta nota ezberdinekin eta, bestalde, tutubia erritmo ezberdinekin baina nota berdinarekin joten da.